AksaraLLM/aksara-bahasa-daerah-v1 huggingface dataset:
Sri Sultan Hamengkubuwana IV utawi Radèn Mas Ibnu Jarot (miyos ing Ngayogyakarta, 3 April 1804 – séda ing Ngayogyakarta, 6 Dhésèmber 1822 kanthi yuswa 18 taun) inggih punika ratu ingkang kaping sekawan wonten ing karaton Ngayogyakarta.
Panjenengandalem jumeneng nata nggantosaken ingkang rama ing yuswa sedasa taun, inggih punika ing warsa 1814. Amargi taksih anèm sanget pramila Paku Alam I dipunpatah minangka wakildalem.

Ing salebeting mangsa pamaréntahdalem punika, panguwaosipun Patih Danureja IV tansaya ageng. Sadhèrèk-sadhèrèkipun kapatan nglenggahi kalenggahan-kalenggahan wigatos ing karaton. Kulawargi Danurejan punika misuwur tundhuk dhumateng Walandi. Kularwargi punika ugi njurung sistem séwa siti tumraping swasta. Bab punika sanget ngrugèkaken kawula alit.

Ing tanggal 20 Januari 1820 Paku Alam I sèlèh kalungguhan minangka wali raja. Pamaréntahandalem ingkang mandhiri punika namung lumampah kalih taun amargi suruddalem ing tanggal 6 Dhésèmber 1822 nalika tindak pesiyar. Sasampunipun surud lajeng angsal jejuluk Sinuhun Jarot, Séda Besiyar.

Priksani ugi 
Pratélan ratu Mataram Anyar
 Kasultanan Ngayogyakarta Hadiningrat

Kapustakan 
 M.C. Ricklefs. 1991. Sajarah Indonesia Modern (terj.). Yogyakarta: Gadjah Mada University Press
 Purwadi. 2007. Sajarah Raja-Raja Jawa. Yogyakarta: Media Ilmu

Wong saka Ngayogyakarta
Sultan Ngayogyakarta
Lair 1804
Pati 1822
Raja Jawa
Ngayogyakarta
Robert E . "Bob" Brown (18 April 1927 - 29 November 2005) satunggalipun ethnomusicologis.

Cathetan suku

Lair 1927
Désa Bokor Kacamatan Rangsang Kulon ing Kabupatèn Kapuloan Meranti, Provinsi Riau. Dumunung ing titik koordinat 1”02’50.05 LU lan 102”45’26.25 BT. Masyarakaté dumunung saka 3.441 wong, kapérang dadi 1146 lanang lan 569 wadon uga 1726 bocah cilik. Désa Bokor duwé patang dhusun kang asesilih woh – wohan. Dusun - dhusun mau ya iku Dusun Durèn, Dusun Cempedak, Dusun Manggis lan Dusun Kelapa. Kabèh dhusun mau dipandhegani déning ketua dhusun.
Minangka salah sijining pulau ing Indonesia, Kabupatèn Meranti duwé kearifan kang banget ngedap - edapi sing durung kabèh saka kearifan - kearifan mau dimupangati lan digiyaraké kanthi apik.

Cathetan suku

Wewengkon Indonesia
Taj Mahal iku monumèn kang dadi tuladha gawéan arsitèktur muslim India. Taj Mahal uga kondhang dadi tandha tresna abadi Kaisar Shan Jahan kanggo garwané Mumtaz Mahal. Taj Mahal iku tandha tresna lan hasrat.
Taj Mahal digawé ing jamané Kaisar Mogul sing kalima taun 1631-1648 kanggo ngémut, Arjuman Bano Begum, utawa sing luwih kondhang kanthi jeneng Mumtaz Mahal, sepisanan Shan Jahan nyebut masjid iku mung makam Mumtaz Mahal, nanging ing mangsane ngembang dadi Taj Mahal. Taj Mahal manawi diartike ya iku Pura Makutha, duwé perluasan arti saka jeneng Mumtaz Mahal saka Pèrsi.
Mumtaz Mahal tinggal ndunya ing umur 39 taun, pas nglairaké anak kaping 14 ing taun 1631. Matine Sang Permaisuri iki nggawé Raja ngrasa duka. Sadurungé  mati, Mumtaz pesen pengen digawékke makam sing durung tau ditonton ning ndunya sadurungé kanggo ngenang.
Shah Jahan mrintahke Ustaz Ahmad minangka yasan iku. Ustaz Ahmad 20.000 wong kanggo nggarap yasan iku, saka tukang watu, tukang emas, lan sing ngukir termasyhur ing sakndunya. Arsitek sing paling terampil, tatahan pengrajin, ahli kaligrafi, sing natah watu, lan tukang watu teka saka penjuru India lan laladan adoh saka Pèrsi lan Turki. Master tukang watu saka Baghdad, ahli yasa kubah saka Pèrsi, lan spesialis tatahan saka Delhi.
Nganggo bumbung, kubah lan menara digawé saka marmar putih, sarta seni mozek sing elok, Taj Mahal ya iku pitu keajaiban ndunya. Eneng 43 jinis watu permata, kalebu berlian, jed, kristal, lan nilam sing digunakke. Panggawéné monumèn iku rampung sajeroning 22 taun.

Cathetan suku 

7 Kaajaiban Donya
Situs Warisan Donya
Pangartianne

Northern Lights utawa Aurora ya iku kedadeyan metuné cahya sing mbulat-mbulat ning Lapisan Ionosfer saka planit amarga enenge interaksi antarané medan magnetik sing diduweni planit mau karo partikel sing duwé partikel momotan sing dipancarke srengéngé (maruta srengéngé).
Ning donya, aurora iki eneng ning sisih Kutub Lor lan Kutub Kidul magnetiké. Aurora sing kedaden ning sisih Lor mau nganggo jeneng Aurora Borealis (IPA /ɔˈɹɔɹə bɔɹiˈælɪs/), sing dijenengi Dewi Fajar Rom, Aurora, lan jeneng Yunani kanggo angin lor, Boreas. Iki amarga ning Éropah, Aurora kerep keton kaya abrit-abrit ning Ufuk Lor sing kaya ketok srengéngé njedhol saka sisih iku. Aurora Borealis mesthi eneng ing sasi September lan Oktober, Maret lan April. Kadaden Aurora iki ning sisih kidul dijenengi Aurora Australis sing duwé sipat padha.
Jarene, sing paneliti ionosfer, fenomena alam ing atmosfer nduwur sing kapisanan ya iku aurora. Dhapuré aurora ana kaya lengkung utawa mbelengkuk, garis, kaya lembara, lsp sing ketok ning wayanh bengi ning langit. Miturut legenda-legenda Yunani lan Cina, aurora iku dianggep penampakan déwa/penguasa alam semesta.
Kedadeyan Northern Light ing wektu subuh ning kutub lor, sing ngetokke cahya saka awang-awang racaké uga bisa diarani polar auroras, amarga racaké ketok antrané 65-72 drajat lintang lor lan kidul. Kedadeyan Northern Light arang-arang lan ora kethok karo mripat biyasa.

Cathetan suku 

Bumi
Fenomena astronomi
Fisika plasma
Atmospheric optical phenomena
Plasma physics
Space plasmas
Planetary science
Earth phenomena
Electrical phenomena
Articles containing video clips
Arctic geography terminology
Light sources
Petra ya iku salah sawijining 7 kaajaiban donya anyar kang panggoné ing Yordania. Pernahé ana ing antarané Sagara Abang lan Sagara Mati lan minangka jalur kang wigati ing antarané Arabia, Mesir, lan Suriah-Phoenicia. Bab iki ngélingaké wis majuné tèhnik pangyasa lan peradaban manungsa ing jaman biyèn. Kaya yasan kang uga apik (tuladhané : Piramida Giza, Taman gantung, Piramida Meksiko, lsp) kang kalebu yasan kang duwé sajarah. Megahé yasan petra iki, amarga kutha iki ngadege karo natahi témbok-témbok watu. Petra asalé saka basa yunani kang tegesé watu. Petra ya iku simbul tèhnik lan pengamanan. Tembung dijipuk ing yasan kuthane kang digawé saka watu-watu ning Wadi Araba, ya iku lembah cadhas ning Yordania, éloké kutha iki amarga nganggo didhudhuk lan ngukir cadhas kang dhuwuré 40 mèter.
Petra ya iku kutha krajané Kedhaton Nabatean. Ngadegke inf taun 9 SM-40 M saka Raja Aretas IV dadi kutha kang angèl ditembus mungsuh lan aman saka kaanan alam kaya badai wedhi. Suku Nabatean yasa Petra nganggo sistem pengairan kang ribet. Eneng trowongan banyu lan bilik banyu resik menyang kutha, saéngga bisa kanthi nyegah banjir bandang. Uga duwé tèknologi hidrolik kanggo ngangkat banyu.
Ning jeroné yasan Petra iki uga eneng panggonan kanggo teater {gedhong urun rembug/pementasan) kang bisa nampung 4000 wong. Saikiki, [[Makam Hellenistis kang duwé dhuwur 42 mèter isih kukuh ngadeg impresif ning kana.
Yasan iki dadi kuthané suku Nabatian, ya iku kutha kang panggoné kurang luwih leté 3-5 jam liwat dalan dharat saka Kutha Amman, Yordania, mbiyèn dadi kutha krajané Suku Nabatean, salah sawijining suku kang sakrumpun karo bangsa Arab kang wis urip sadurungé mlebuné Bangsa Romawi. Sunyatane, asal-usul Suku Nabatean ora eneng kang ngerti. Amarga kondhangé dadi suku kang senengané ngumbara ing ngendi-endi nganggo unta lan wedhus.

Cathetan suku

Kutha Roma
Situs Arkeologikal
Yordania
Situs Warisan Donya
Kutha ing Jalur Sutra
Garuda Wisnu Kencana (GWK) Cultural Park ya iku papan panggonan kanggo wisata ing Unggasan Jimbaran Bali kanthi obyèk wisata Reca GWK (Garuda Wisnu Kencana). Reca GWK iki ya iku reca replika Déwa Wisnu kang lagi numpaki kendaraan kang jenengé Garuda dhuwuré 12 mèter karyané pematung kondhang saka Bali, I Nyoman Nuarta. Papan panggonan Taman Budaya Garuda Wisnu Kencana panggone 146 mèter saka lumahing sagara.
Areal GWK iki duwé jembar 200 hèktar. Ning areal kang luas iki mengko GWk dadi andalan utama panggon wisata iku ngadeg kang kokoh patung GWK. Reca Déwa Wisnu rencanane arep dibangun nganggo posisi numpak Garuda. Dhuwure patung iku kira-kira 75 mèter lan dhuwure pondasine 70 mèter. Mekaten, total kabèh dhuwure 145 mèter. Garuda iki dikira duwé lebar bentangan swiwi kang dawane 66 mèter. Kabehe duwé bobot kira-kira 4000 ton. Patung karya kang masterpiece Bali, I Nyoman Nuarta.
Dhwuwur patunge ditambahi papan panggonan kang dibangun ning bukit kang duwé dhuwur 300 mèter ning dhuwur permukaaan sagara, mangka GWK bisa ditonton saka kadohan. Saka Papan Anggegana Ngurah Rai, GWK bisa didhelok nyata sapa kang ngadeg ning kana. Suwaliké, yèn ditonton saka posisi iku, mangka saka kawasan GWK, bisa katon cetha lan uga bisa ndeleng srengéngé angslup ing Jimbaran kang duwé wedhi ireng.
Pembangunan GWK iki mangka nyata bisa diarani mega proyek. Panggawéné reca kang gedhé iki nganggo bahan kang mligi saka campurane tembaga karo kuningan, kang njabané diwènèhi lapisan mozaik emas. Saiki patung Déwa Wisnu isih dadi separo awak lan patung garuda lagi dadi sirahé. Ukuran sirah manuk kang gedhé iki. Dhuwure kuping ngluwihi dhuwure manungsa. Angèl dibayangke wangun manuk Garuda iki sakkabèhé manawa wis dadi.

Cathetan suku 

Papan wisata ing Bali
Reca
Chichén Itzá (); iku salah siji Situs Budaya Maya sing wis dumunung ing  Mèksiko kawit abad 800 SM. Piramida Kukulcan ing saubengé situs sajarah iki diprecaya dadi sasana tumindak pulitik lan ékonomi Budaya Maya sing papané ana ing tlatah Ujung Yukatan, Mèksiko. Situs Chichén Itza iki dadi punjering wewangunan liyané kaya ta  Piramida Kukulcan, Candhi Chac Mool, lan wangunan Séwu Cagak.

Cathetan sikil 

Situs Warisan Donya ing Mèksiko
Collosseum ya iku yasan sajarah kaya déné gedhong pamentasan sing gedhé/amphitheatre sing kalebu salah sawijining pitu kaajaiban donya. Sing panggone ning kutha krajan Nagara Italia, Roma, sing duwé jeneng asli Flavian Amphithetare, diadhekke karo Raja Vespasian lan dirampungke karo anakke Titus 80 M.
Ngenani taun nggawéné nganti saiaki isih akèh sing béda kapercayan. Amarga ana sing duwé anggepan ya iku Collosseum digawé ing taun 79 SM, uga ana sing duwé anggepan digawé antara taun 70-80 M, Nanging, akèh arkéolog sing duwé panganggep yèn Collosseum digawé ing taun 70-82 M. Saka asalé jeneng dijupuk saka salah sawijining reca sing dhuwuré 130 kaki utawa 40 mèter sing jenengé Colossus. ZCollosseum diset kanggo nampung 50.00 wong pamiyarsa.
Collosseum diadegke cerakke karo Nero's enermous palace, Domus Aurea sing wis tangi sakbubare kobongan ning Roma ing taun 64 M. Saka pirang-pirang ahli sujarah percaya kontruksi saka Collosseum diwènèhi biyaya nganggo cara ngrampok kuil gedhé Jarusalem saka kongkonan Raja Herod ing taun 64 M.
Dio Cassius saka sing ahli sujarah ngandakakée watara 9000 kéwan ganas wis mati ing 100 dina dadi karaméan peresmian lan pambuka Collosseum mau. Jubinne saka arena Collosseum katutup karo wedhi sing kanggo nyegah supaya getih-getih ora mili ana ing endi-endi.

Cathetan suku

Arsitektur Roma
Arkéologi Roma
Kabudayan Roma
Roma
Iwak Gurami utawa guramèh, (jeneng Basa Latin: Osphronemus goramy), iku iwak kang urip ing banyu tawa.
Iwak gurami populér lan disenengi dadi iwak konsumsi ateges iwak kang diolah lan digawé masakan. Gurami dadi iwak konsumsi ing Asia Tenggara lan Asia Selatan. Saliyané iku ing nagara-nagara liyané, gurami uga diingoni ing akuarium.
Iwak gurami dikenal kanthi jeneng gurami. Saliyané iku iwak iki uga duwé jeneng loal ya iku gurame (Sd.); grameh (Jw.); kalui (Jb.); ikan kali (Plg.), lan liya-liyané.

Iwak gurami urip ing pulo-pulo Sunda Besar (Sumatra, Jawa, lan Kalimantan),nanging saiki iwak gurami wis diingoni dadi iwak konsumsi ing nagara-nagara kang manggon ing Asia (mligi Asia Tenggara lan Asia Selatan), saliyané iku iwak gurami uga dibudidayakaké ing Australia.

Ing alam, iwak gurami urip ing kali-kali, rawa lan kolam, gurami uga bisa urip ing banyu payau; nanging sajatiné gurami paling seneng urip ing kolam-kolam cethék kang akèh tuwuhan kang thukul. Kadhang-kadhang iwak gurami metu saka banyu kanggo ambegan langsung saka udara.

Induk gurami, ing wektu kang gumathok bakal njaga lan ngingoni anak-anaké. Endhogé ditémplékaké ing tuwuhan kang urip ing banyu utawa diséléhaké ing susoh kang digawé saka tuwuhan. Gurami kalebu iwak kang mangan tuwuhan, nanging gurami uga gelem mangan gegremet, lan iwak liyané. Saliyané iku iwak gurami uga mangan bahan-bahan organik kang bosok ing njero banyu. Kanthi sifaté kang rakus iki iwak gurami uga dimanfaataké dadi iwak kang bisa ngendhalékaké gulma ing kolam-kolam.

Cathetan suku 

Iwak
Sri Sultan Hamengkubuwana VI utawi Radèn Mas Mustaja (miyos ing Yogyakarta, 10 Agustus 1821 – séda ing Yogyakarta, 20 Juli 1877 kanthi yuswa 55 taun) inggih punika ratu ingkang kaping enem wonten ing Kasultanan Ngayogyakarta. Panjenenganipun jumeneng nata antawis taun 1855-1877.

Priksani ugi 
Pratélan ratu Mataram Anyar
 Kasultanan Ngayogyakarta Hadiningrat

Rujukan 

Wong saka Ngayogyakarta
Sultan Ngayogyakarta
Lair 1821
Pati 1877
Raja Jawa
Ngayogyakarta
F-16 Fighting Falcon inggih punika jet tempur multi-peran ingkang dipunwedalaken déning General Dynamics (lajeng dipunakuisisi déning Lockheed Martin), ing Amérika Sarékat. Montor mabur punika wiwitanipun dipundamel minangka pesawat tempur ringan, lajeng evolusi dados montor mabur tempur ingkang misuwur ing donya. Montor mabur F-16 saged dipunangge ing pundi kemawon misi, kaunggulan punika ingkang damel F-16 sukses ing pasar ekspor, lan sampun dipunangge wonten ing 25 nagari sasanesipun Amérika Sarékat. Montor mabur punika sampun misuwur sanget ing jagad internasional lan dados proyek montor mabur saking Amérika serikat ingkang paling ageng lan signifikan, kanthi sampun watawis 4000 F-16 sampun dipunwedalaken awit tau 1976. Sapunika montor mabur punika boten diprodhuksi kanggé Angkatan Udara Amérika Sarékat, nanging namung dipunwedalaken kanggé èkspor kemawon. Fighting Falcon punika pesawat tempur kanthi pinten-pinten inovasi. Inovasi kasebat kados: (1) gelembung kanopi boten mawi bingkai, (2) visibilitas kontrol ingkang dipunrancang supados saé nalikanipun manuver, (3) papan kanggé lenggah juru anggegana ingkang dipunrancang kanthi ukran 30 drajat saéngga saged ngirangi èfèk grafitasi, lan sanèsipun. Kaunggulan pesawat punika inggih punika saged mabur banter sanget lan gesit.

Pranala njawi 
 F-16 Fighting Falcon

Cathetan suku 

Montor mabur militèr
Montor mabur tempur
Militèr
Artikel mawa basa krama
Ayman Mohammed Rabie al-Zawahiri  (  ; ) ya iku piyantun ulama Mesir uga pamimpin al-Qaeda ing mangsa iku. 
Sadurungé,panjenengané didadèkaké "amir" kaloro lan pungkasan Jihad Islam Mesir, sabanjuré duwé papan pangonan ing tlatah Abbud al-Zumar déning amir katelu saka karajan Mesir ing mangsa nibakake hukuman kunjara saumur urip déning al-Zumar. Garwa lan putra kang cacahé telu kepaten ing sajeroning peperangan bala  Amérikah Sarékat ing  Afganistan taun 2001, gandeng renteng ing serangan 11 September 2001 ing Amérikah Sarékat.

Cathetan suku 

Lair 1951
Manuk unta (Struthio camelus) kalebu manuk kang ukurané gedhé dhéwé kang isih urip. Manuk unta duwé dhuwur 2,5 méter. Manuk unta uga kena ditumpaki wong diwasa nanging awaké cilik. Manuk unta kang ditunganggi dadi kéwan kang dilombakaké. Lumrahé iki dianakaké ing Afrika Utara lan Arab. Sanajan kalebu jinising manuk nanging manuk unta ora bisa mabur. Manuk unta kalebu kumpulan primitif kang kurang dikenal ya iku ratit (Palaeognaths).

Manuk unta asalé saka sabana lan pérangan ara-ara Afrika ing zona alas khatulistiwa. Spesies kang ana ing Timur Tengah, ya iku S. c. syriacus,nanging spesiés jinis iki wis cures.
Manuk unta diingoni lan dadi sumber daging ing kawasan kang sejuk kaya ta Swèdhen. Manuk unta nduwé daging kang rasané kaya daging kang ora ana lemaké.
Miturut kapitayan para pandhudhuh, manuk unta dikenal awit ndhelikaké endhasé ing jero lemah nalika ana bebaya. Manuk unta ndelikaké endhasé ing jero lemah nalika ndhéwéké rumangsa wedi, dadi ancasé kanggo njaga awaké nalika ana predhator kang nyeraki. Nalika rumangsa keancem, manuk unta bisa nggawé predhator tatu kanthi nendhang lan nyadhuk nganggo sikilé kang kuwat.
Anggota liyané golongan Palaeognaths kalebu manuk rea, emu, kasuari lan manuk kang ukurané gedhé dhéwé ya iku Aepyornis, nanging manuk jinis iki saiki wis cures.

Deskripsi 
Manuk unta kalebu kéwan kang getihe panas, nduwé elar lan awak kang ditutupi wulu. Wuluné nduwé fungsi dadi krajang udara, Wulune manuk unta tau populér dadi topi kang dianggo wong wadon. Cucuké ora ana untuné lan dhapuré lincip.
Manuk unta nduwé gulu kang dawa lan bisa lumayu nganti 65 km/jam.
Manuk unta duwé susoh kanggo angkrem. Susoh dikenal kanthi jeneng susoh sarang masarakat. Tegesé punjul siji manuk unta bakal ngendhog ing susoh kang padha. Nalika awan manuk unta wadon kang angkrem déné nalika bengi manuk unta lanang kang angkrem. Endhog manuk unta dadi endhog manuk kang gedhé dhéwé.

Cathetan suku 

Unta
Megafauna Afrika
Manuk
Jakatuwa (suku Cacatuidae) kalebu jinis manuk hias kang nduwéni wulu kang éndah. Jakatuwa nduwéni swara lengkingan swara kang banter. Spesiés iki salah sijiné manuk kang pinter lan apik. Manuk iki kerep digunakaké ing acara-acara hiburan ing kebon raja lan ing panggonan hiburan liyané.

Spesies iki urip ing panggonan kang dhuwuré 0-1520 mèter saka lumah laut. Jakatuwa lumrahé urip klompokan. Jakatuwa nduwéni umur kang dawa kurang luwih nganti 60 taun luwih.

Jinis 
Jinis Jakatuwa-kecil Jambul-kuning (basa Inggris: Yellow-crested Cockatoo) lumrahé urip pasang-pasangan utawa klompokan kang cacahé luwih cilik. Jakatuwa nduwéni elar kang kuwat nalika mabur, saéngga bisa mabur kanthi rikat. Yèn mabur uga diselingi obahan nglayang lan ngocéh. Nalika lagi ngoceh saka panggonané menclok, manuk jakatuwa bakal ngedegaké jambulé banjur dimudhunaké manèh.
Jakatuwa kalebu manuk kang langka awit diburu manungsa lan didadèkaké manuk hias lan diingoni.

Habitat 
Jakatuwa urip ing alas primer lan sekunder kang dhuwuré lan ing pinggir alas, jakatuwa uga urip ing alas monsun Nusa Tenggara, alas kang dhuwur lan akèh semak-semak kang wité jarang. Saka lumah sagara nganti panggonan kang dhuwuré 900 m ing (Sulawési), 1520 m (Lombok), 1000 m (Sumbawa), 700 m (Flores), 950+ m (Sumba) lan 500+ m (Timor).
Déné manuk Jakatuwa Maluku (basa Inggris: Salmon-crested Cockatoo) lumrahé urip dhéwé, manuk jinis pasangan lan ing golongan cilik.
Manuk jinis iki turu ing wit nganti cacahé 16 manuk. Sanajan katon mabur ing sandhuwuré kanopi nanging akèh-akéhé mabur ing sangisoré kanopi. Jakatuwa luru mangan lan nduwéni sebaran habitat ing tlatah Seram, Ambon, Haruku lan Saparua.
Jakatuwa manggon ing alas primer lan sekunder kang dhuwur, alas kang rusak lan urip ing sandhuwuré sagara nganti dhuwuré 1000 m.

Cathetan suku 

Manuk
Manuk Jakatuwa
Pulo Yos Sudarso utawa sok diarani pulo Dolak ya iku salah sijiné pulo kang kagolong ana ing tlatah Kabupatèn Mappi, Provinsi Papua, Indonésia. Pulo iki kapisah déning selat kang ciut (sempit) uga diapit pulo kang utama ya iku Nugini. Dasanama pulo iki kanthi asal usul ing salah sijiné tokoh pahlawan  Trikora, ya iku panjenengané Yos Sudarso, lan misuwur kanthi jeneng  Pulo Dolok lan Pulo Kimaam. Ing mangsa panjajahan Walanda pulo dolak mau déning jeneng  "Pulo Frederik Hendrik".

Pulo kang wujud wujud godhong iki duwé dawa kurang luwih  165 km kanthi jembar wewengkon 11.600 km².

Pulo-pulo saubengé 

 Pulo Komoro
 Kapuloan Aru
 Kapuloan Kai
 Kapuloan Tanimbar

Uga delengen 
Pratélan pulo ing Indonésia
Pratélan pulo paling jaba ing Indonésia
Cacahing pulo ing Indonésia

Cathetan sikil 

Pulo ing Indonésia
Pulo ing Papua
Kabupatèn Mappi
Pulo
Pulo Yapen uga dadi talatah Kabupatèn Yape Waropen ya iku salah sijiné pulo kang dumunung ana ing tlatah   Kabupatèn Yapen Waropen provinsi Papua, Indonésia. Pulo iki dumunung ana ing selat Pulo Bial lan ing Lor Kabupatèn Waropen.

Pulo-pulo saubengé 

 Pulo Biak
 Pulo Num
 Pulo Numfor
 Pul0 Supiori

Uga delengen 
Pratélan pulo ing Indonésia
Pratélan pulo paling jaba ing Indonésia
Cacahing pulo ing Indonésia

Rujukan 

Pulau ing Indonésia
Pulo
Kabupatèn Yape Waropen
Pulo Supiori ya iku salah sijiné pulo ing Indonésia kang dumunung ing tlatah  Kabupatèn Biak provinsi Papua, Indonésia. Pulo iku dumunung ana ing Kulon-Kidul Pulo Biak

Pulau-pulau sakubengé 

 Pulo Biak
 Pulo Num
 Pulo Numfor
 Pulo Yapen

Uga delengen
Dhaptar pulo ing Indonésia
Dhaptar pulo paling jaba ing Indonésia
Cacahing pulo ing Indonésia

Pulo ing Indonésia
Pulo ing Papua
Pulo
Pulo Waigeo ya iku pulo kang dumunung ana ing  tlatah Papua Kulon ing pérangan pucuk Wétan Indonésia. Pulo iki misuwur kanthi jeneng Amberi utawa Waigiu. Pulo Waigeo ya iku pulo kang gedhé dhéwé saka papat pulo utama ing Kapuloan Raja Ampat. Pulo iki dumunung ing antarané  Pulo Halmahera lan Pulo Papua kanthi jarak dkurang luwih 65 km Kulon-Kidul Pulo Papua. Pulo kang gedhé ing sakiteré  Pulo Salawati, Pulo Batanta, lan Pulo Misool.

Jembar pulao iki 3155 km², kanthi titik paling dhuwur  1000 m. Jarak antarané Kulon ing Wétan kurang luwèih  110 km, sarta Lor ing Kidulkurang luwih 50 km.

Kutha Wasai dumunung ana ing pérangan kulon lan dadi kutha krajan saka Kabupatèn Raja Ampat.

Uga delengen 
Pratélan pulo ing Indonésia
Pratélan pulo paling jaba ing Indonésia
Cacahing pulo ing Indonésia

Cathetan sikil 

Pulo ing Indonésia
Pulo ing Papua Kulon
Pulo
Groningen (basa Groningen: Pervìnzie Grönnen) iku sawijining provinsi ing Walanda. Groningen dumunung ing sisih lor Walanda. Kutha krajané Groningen yaiku kutha Groningen. Padunung Groningen cacahé sakiwa-tengené 577.081 jiwa (30 november 2009), yaiku saprateluné manggon ana ing kutha krajan Groningen.

Provinsi Groningen wewatesan karo Waddenzee ana ing sisih lor, déné ing sisih wétan sagara watese yaiku kali Eems kang kalebu ana ing nagara Jerman lan Dollard (uga duweke Jerman lan kalebu péranganing Sagara Wadden, Dollard iki dadi panggon kanggo nampung banyu saka kali Eems sadurungé diilekke menyang sagara lor), ana ing sisih kulon uga watesé karo nagara Jerman pasé yaiku ana ing praja Niedersachsen, lah ing sisih kidul watesé yaiku provinsi Drenthe, lan ing sisih kulon uga wewatesan karo provinsi Friesland.

Provinsi iki kalebu dadi provinsi paling cilik ana ing wewengkon Walanda. Amba saka wewengkon provinsi iki yaiku 2.960,03 km². Amba dharatané yaiku 2.333,28 km² lan turahané yaiku awujud sagara. Provinsi iki mbiyèn dibagi dadi 25 gemeente, nanging wiwit tanggal 1 Januari 2010 provinsi iki dibagi dadi 23 gemeente, mergane yaiku 3 gemeente yaiku Winschoten, Scheemda lan Reiderland saiki kalebu ana ing wewengkon anyar kang ajeneng gemeente Oldambt.

Cathetan suku 

Provinsi ing Walanda
James Knox Polk () ya iku Présidhèn Amérika Sarékat kaping 11 (4 Maret 1845-4 Maret 1849). James manggon ana ing wewengkon Tennessee. Nalika Parté Dhémokrat ngrekrut awake, Polk njabat Ketua DPR Amérika Sarékat (1835–1839) lan Gubernur Tennessee (1839–1841) nganti tekan njabat dadi présidhèn. 
Polk wakil saka parte Dhémokrat lan nalika njabat dadi présidhèn Polk didampingi déning wakil présidhèn George M. Dallas. Polk kondhang karo usahane kanggo nyaplok Texas ing taun 1845 kang nyebabake perang mungsuh Meksiko ana ing taun 1846 – 1848. 
Nalika umuré 17 taun sawijining dhokter bisa mbedhah Polk kanggo njupuk batu empedu kang ana ing awake. Sawisé pembedahan, Polk séhat manèh. Sawisé awake séhat, tenaga lan ambisine uga dadi gedhé. Nalika umur 23 taun Polk ngranpungke pendidikane ing Universitas North Carolina ing Chapel Hill kanthi cum-laude, rong taun sawisé iku Polk banjur olèh ijin kanggo mbuka praktik ukum. Minangka pengacara enom, James Polk banjur lumebu ana ing babagan pulitik, lan dadi anggota parlemen praja Tennessee. Polk banjur tepung karo Andrew Jackson, présidhèn Amérika kang kaping pitu.

Cathetan suku

Présidhèn Amérika Sarékat
Kanjeng Gusti Pangéran Adipati Arya Paku Alam IV (Hanacaraka: ꦑꦚ꧀ꦗꦼꦁꦓꦸꦱ꧀ꦠꦶꦦꦔꦺꦫꦤ꧀​ꦄꦢꦶꦥꦠꦶꦄꦂ​ꦪꦦꦏꦸꦄꦭꦩ꧀꧇꧔꧇) utawi Kanjeng Gusti Pangéran Adipati Surya Sasraningrat utawi Radèn Mas Nataningrat (miyos ing Ngayogyakarta, 25 Oktober 1841 – séda ing Ngayogyakarta, 24 Sèptèmber 1878 kanthi yuswa 36 taun) inggih punika ratu ingkang kaping sekawan wonten ing Pura Pakualaman.

Priksani ugi 
 Pratélan ratu Jawa
 Kadipatèn Pakualaman

Lair 1841
Pati 1878
Raja Jawa
Ngayogyakarta
Nirina Raudatul Jannah Zubir utawi langkung misuwur kanthi asma Nirina Zubir () inggih punika pembawa acara lan artis saking Indonesia. Nirina gadhah dhuwur 158 cm. Nirina punika putrinipun Zubir Amin, diplomat senior ingkang lair ing Pariaman, Sumatera Barat.

Film 
Nirina main filem ingkang wiwitan inggih punika ing filem 30 Hari Mencari Cinta, piyambakipun sukses maragakaken paraga Gwen. Film ingkang kaping kalih kanthi irah-irahan Mirror (2005), lajeng filem Belahan Jiwa (2006). Wonten ing filem Belahan Jiwa punika, piyambakipun minangka dados paraga Baby Blue ingkang gadhah raos trauma amargi sedanipun sadherek kembaranipun, Baby Pink. Film Nirina kanthi irah-irahan Heart dipunrilis 11 Mèi 2006. Kanthi filem Heart punika, Nirina pikantuk kanugrahan minangka Ingkang maragani Utama Wanita Terbaik FFI 2006. Taun 2007, Nirina main filem Kamulah Satu-satunya kanthi dipunsutradarai déning Hanung Bramantyo. Nirina main filem Get Married (2008) ingkang ugi ndadosaken Nirina pikantuk kanugrahan minangka Ingkang maragani Utama Wanita Terfavorit versi Indonésian Movie Award 2008.

Balé Wisma 
Ing tanggal 9 November 2008, Nirina Zubir dipunlamar Ernest, gitaris Cokelat. Resminipun ing tanggal 5 April 2009, Nirina sampun dados garwanipun Ernest. Nirina lan Ernest dipunparingi momongan putri, inggih punika Zivara Ruciragati Syarif ing tanggal 6 Fèbruari 2010, pukul 07.09 enjing kanthi abot 3,4 kg lan pdawa 48 cm ing RS Harapan Kita, Jakarta Barat.

Cathetan suku

Pranala njawi 
 
 Situs web resmi Nirina Zubir 

Aktris Indonésia
VJ MTV Indonésia
Pemenang Festival Film Indonésia
Artikel mawa basa krama
Puou Morotai kanthi jembar (695 mil persegi/1.800 km²) ya iku jeneng salha sijiné pulo kang dianggo uga kabupatèn alternatif kang dumunung ing kapuloan Halmahera, Kapuloan Maluku, Indonésia. Kanggo péranganing Provinsi Maluku Lor, Pulo iki dumunung ing tlatah Indonésia sisih Lor.

Kabupatèn Pulo Morotai diresmèkaké déning Mantri Dalam Negri Indonésia, Mardiyanto, ing tanggal 29 Oktober 2008, saka kasil pangembangan saka Kabupatèn Halmahera Lor.

Tapel Wates

Réferènsi 
 http://www.tempointeraktif.com/hg/nasional/2008/10/29/brk,20081029-142906,id.html
 http://www.kontan.co.id/index.php/Nasional/news/2900/Daerah_Kian_Berkembang__12_Kabupatèn_Berdiri_
 http://beritasore.com/2008/10/29/dpr-setuju-pembentukan-12-kabupatènkota-baru/
 JP: Disetujui DPR, Pulau Morotai Jadi Kabupatèn  29 Okt 08

Uga delengen 
 Pratélan pulo ing Indonésia
 Pratélan pulo paling jaba ing Indonésia
 Cacahing pulo ing Indonésia

Kabupatèn ing Maluku Lor
Pulo ing Indonésia
Pulo ing Marotai
Pulo
Sri Susuhunan Pakubuwana IX utawi  Sampéyandalem Ingkang Sinuhun Kangjeng Susuhunan Pakubuwana Ingkang Jumeneng kaping Sanga (Hanacaraka: ꦯꦩ꧀ꦥꦺꦪꦤ꧀ꦢꦊꦩ꧀ꦲꦶꦁꦏꦁꦯꦶꦤꦸꦲꦸꦤ꧀ꦑꦁꦗꦼꦁꦯꦸꦯꦸꦲꦸꦤ꧀ꦤꦤ꧀ꦦꦑꦸꦨꦸꦮꦟ꧇꧙꧇)​​ (miyos kanthi asma Radèn Mas Duksina ing Surakarta, 22 Dhésèmber 1830 – séda ing Surakarta, 16 Maret 1893 dumugi yuswa 62 taun) inggih punika raja ingkang kaping wolu wonten ing karaton Surakarta.

Priksani ugi 
Pratélan ratu Mataram Anyar
 Kasunanan Surakarta

Lair 1830
Pati 1893
Raja Jawa
Surakarta
Sri Susuhunan Pakubuwana X utawi Radèn Mas Malikul Kusna (Jawa: ꦯꦸꦱꦸꦲꦸꦤ꧀ꦤꦤ꧀ꦦꦑꦸꦨꦸꦮꦟ꧇꧑꧐; miyos ing Surakarta, 29 Novèmber 1866 – séda ing Surakarta, 1 Fèbruari 1939 dumugi yuswa 72 taun) inggih punika raja ingkang kaping sanga wonten ing karaton Kasunanan Surakarta.
Ing tanggal 7 Novèmber taun 2011 Pakubuwana X katetepaken déning pamaréntah Indonésia minangka Pahlawan Nasional

Cariyos wiwitan 
Asma timuripun inggih punika Radèn Mas Sayyidin Malikul Kusna, putranipun Pakubuwana IX ingkang miyos saking garwa praméswari K.R.Ay. Kustiyah rikala surya 29 Novèmber 1866. Nalikanipun ngancik yuswa kaping 3, panjenenganipun sampun kapitedhan minangka putra makutha ingkang ajejuluk Kangjeng Gusti Pangéran Adipati Anom Hamangkunagara Sudibya Rajaputra Naréndra ing Mataram VI.

Yasandalem 
Nalika sugengipun, Pakubuwana X ngripta sawetawis gendhing kados ingkang dipun andharaken wonten ngandhap punika:

Gendhing dolanan

Priksani ugi 
Pratélan ratu Mataram Anyar
 Kasunanan Surakarta

Rujukan

Pranala njawi 

Lair 1866
Pati 1939
Raja Jawa
Surakarta
Lockheed Martin F-35 Lightning II inggih punika pesawat tempur ingkang mlebet kulawarga tempur multi peran, kanthi kursi tunggal, mesin tunggal.<ref name="internet2">"Knesset Finance Committee approves F-35 deal." Globes (Israèl](dipunundhuh tanggal 21 Juni 2011)</ref> Pesawat tempur punika minangka génerasi kaping gangsal kanggé serangan wonten darat, pengintaian, lan misi pertahanan udara. F-35 gadhah tigang modhel utami, (1) varian lepas landas lan mendarat konvensional, (2) varian lepas landas lan mendarat vertikal-pendek, lan (3) varian carrier basis.
F-35 inggih punika génerasi keturunan saking X-35, punika prodhukipun Joint Strike Fighter (JSF) program''. JSF dipundanai déning Amérikah Sarékat kaliyan Inggris lan mitra pamaréntah sanèsipun kanggé nyamektakaken dana tambahan. F-35 wiwit mabur tanggal 15 Dhésèmber 2006. Amérikah Sarékat gadhah maksud badhé tumbas pesawat tempur punika cacah 2.443 kanthi regi US $ 323 miliar. Program punika dados program pertahanan ingkang paling awis ingkang naté wonten. Program JSF dipunrancang kanggé nggantos F-16, A-10, F/A-18 (kalebet E énggal / F "Super Hornet" varian) lan AV-8B pesawat tempur taktis. Macem varian F-35 inggih punika:

 F-35A, konvensional take off dan landing (CTOL) varian.
 F-35B, lepas landas pendek dan mendarat vertikal (STOVL) varian.
 F-35C, carrier berbasis CATOBAR (CV) varian.

Cathetan suku

Pranala njawi 
 Official JSF web site , Official JSF videos
 Official Team JSF industry web site
 JSF UK Team 
 F-35 – Royal Air Force

Artikel mawa basa krama
Montor mabur militèr
Montor mabur tempur
Militer
Akhdiyat Duta Modjo (lair ning Kentucky, USA, 30 April 1980) utawa kondhang karo jeneng Duta, iku musisi kang uga dadi vokalis ning grup musik saka Yogyakarta, grup musik iku ya iku Sheila On Seven.
Anak kang kaping pisan saka 2 bersaudara iki pernah nempuh kuliyah ning Fakultas Teknologi Pertanian, Jurusan Mekanisasi Pertanian, Universitas Gadjah Mada Yogyakarta.
nanging amarga kasibukané ning dunya musik, Duta ora sempet mbubarké nganti lulus.
Duta ngantaraké grup band saka Yogyakarta iku nganti ning puncak katenaran, albumé kang pisanan dirilis taun 1999.
Lewat suara Duta, album pisanan kang temané SHEILA ON 7 iku bisa nggawé masarakat kesengsem, tembangan mau dadi lagi favorit nalika jaman iku.
Ning sajarah kariré ning dunya musik, Duta uga pernah njurung fil layar lebar.
Bebarengan karo aktris kang uga mantan Puteri Indonésia taun 1992, Melanie Putria dhèwèké mbintangi filem komedi kang judhulé TAK BIASA, kang sutradarané Jose Poernomo kang uga garwa saka penyanyi Lusi Rachmawati kang dadi pangarahé.
Meluni jejak rekanné, kang meluni dunya akting, kaya ta Eros kang ngadu akting ning filem 30 Hari Mencari Cinta karo Nirina lan Olivia, meski namung meranaké cameo.
Ning filem TAK BIASA, Duta bakal dadi pemeran mligi.
Duta meranake tokoh Abi, Jaka kang padha kaya jaka-jaka liyané kang tembé lulus SMU.
Film kang judhulé TAK BIASA iki memang ora biyasa, amarga drama komedi iki ora slapstick lan mbodho-mbodhoi. Nanging, alur carita kang bisa ngibur, edukatif, ning tata gambar kang aik lan kualitas suara kang jernih.

Cachetan Suku 

Aktor Indonésia
Pemusik Indonesia
Wong saka Ngayogyakarta
Anggota Sheila on 7
Adam Muhammad Subarkah utawa dikenall uga Adam Sheila On Seven (Yogyakarta, 22 Fèbruari 1979), iku personil grup musik saka Yogyakarta, kang posisiné ning gitar bass.
Sheila on Seven iku grup musik kang alirané pop kang ngadeg tanggal 6 Mèi 1996 ning Yogyakarta.
Saliyané Adam, personil Sheila On 7 ana Duta (Akhdiyat Duta Modjo, nyekel pérangan vokal), Eross Candra Sheila On 7|Eross]] (Eross Candra, kang nyekel gitar) sarta Brian (Brian Kresna Putro, kang nyekel pérangan drum).
Awalé, grup iki duwé jening Sheila kang dijukut saka basa Celtic kang nduwenu arti musikal.
Uga ditambahi karo tembung Gank kang akhiré jeneng jangkepe dadi Sheila Gank.
Nanging akhiré diowah manèh dadi on 7 kang dijupuk saka pitu tangga nada ning ngèlmu musik.

Adam pernah nempuh pendidikan ning Fakultas Ilmu Sosial lan Pulitik, Jurusan Hubungan Internasional ning Universitas Gajah Mada (UGM Yogyakarta).
Nanging ora sempet anggoné wisuda.

Adam nikah karo kenya ayu kang meluni ajang Putri Indonésia taun 2001, kang jenengé Umi Arimbi Khallistasani. Umi Arimbi Khallistasani kang uga dadi pamenang ning putri berbakat Indonésia taun 2003.
Pista nikahan iku ditindakaké ning Masjid Kampus UGM Yogyakarta.. Mas kawiné kanggo Arimbi ya iku saparangkat piranti salat lan Al Qur'an, lan barang-barang liyané kang dirahasiakaké.
Nikah ning taun 2005, lan wus dikaruniai putri kang dijenengi Lovely Az'ahra Sheekeane (lair 6 April 2006).

Cathetan suku 

Pemusik Indonesia
Wong saka Ngayogyakarta
Anggota Sheila on 7
Lair 1979
Eross Candra utawa kondhang karo jeneng Erros Sheila On 7 (3 Juli 1979), pemusik lan pangripta tembang. Uga dadi personil saka grup band saka Yogyakarta ya iku Sheila on Seven.

Sasuwené dhèwèké berkarir, anak kaping pisanan iki naté nggabung karo Icha lan Adhit Jikustik mbentuk band
Dizzy Band. Nuli ning tanggal 6 Mèi 1996, karo Sakti, Anton, Adam lan Duta, dhèwèké mbentuk band anyar, kang wektu iku dijenengi Sheila Gank, kang tundhoé dadi band Yogyakarta kang kondhang ya iku Sheila on Seven.

Mantan pacangané aktris Leony iki uga kinawruhan minangka pangripta tembang-tembang kang populer. Tetembangan kang diripta ora namung kanggo band kang dadi induk semangé, nanging uga kanggo penyanyi liyané., kaya ta penyanyi Memes, Rio Febrian, Tasya, Audy Item, lan Cokelat, uga nyanyikaké tetembangan kang wus diriptakaké déning dhèwèké, tembang-tembang mau uga dadi 'soundtrack filem.
Erros uga tau ngramekake pesta piala donya 2006 karo grup bandné,Sheila On 7 kanthi lagu sesirah "Pemenang" kang lumebu ing album Voices rekamane Sony Music.
Saiki bintang filem MATI BUJANG TENGAH MALAM'' kang dibintangi karo aktris Artika Sari Devi iku uga terlibat proyek karoklompok musik anyarané, kang diarani Jagoseu.

Kamis, 24 September 2009, gitaris kondhang iki resmi nikah karo Sarah Diorita keturunan Perancis ning KUA Sléman, Yogyakarta.

Cathetan suku 

Lair 1979
Wong saka Ngayogyakarta
Musisi Indonésia
Angklung Caruk minangka piranti kasenian khas Banyuwangi. Angklung iki racaké dimainaké kanggo nguji ketrampilané sing main. Kasenian iki dadi saya ramé amarga anané panyengkuyungé penonton kang tinanggenah minangka suporter.

Sajarah 
Seni Angklung Caruk asalé saka jinis kasenian Legong Bali. " Caruk " ana ing basa Using tegesé " temu ". Tembung lingga iku diucapake " Kecaruk " utawa " ketemu ". tembung " Angklung Caruk " tegesé ya iku rong golongan kasenian angklung kang tinemu ana ing sakpanggung, utawa adu kepinteran mainaké piranti musik mawa laras pelog iku, kanthi nganggo iringan tembang Banyuwangian tujuané ya iku kanggo ngrebutaké gelar dadi group kasenian angklung kang paling apik. Ana ing angklung caruk iki ora ana aturan kang baku lan katulis nanging kaloro kelompok kesenian iku wiwit puluhan taun kapungkur wis paham ngenani aturan kang wis dadi kesepakatan. Amarga prakara mau iku kang ndadèkaké ora ana kang main cures , lan ora nesunalika olèh respon kang sithik saka penonton. Kecepetan irama musik lan lagu-lagu kang dimainake kadayan déning nuansa musik angklungritmis saka Bali. Nanging ana ing kesenian iki uga ana perpaduan antarané nada lan gamelan slendro saka Jawa kang nglahirake kreativitas estetik. Ana ing pertunjukan seni angklung caruk uga disajikake jogèd kang racaké dimainake déning penari lanang. Jinis-jinis jogèd mau kaya jogèd jangeran, jogèd gandrungan, cakilan, jogèd kuntulan, lan jogèd daerah Blambangan. Instrumen musik angklung caruk ya iku saka angklung (rong unit angklung), kendhang (loro), slenthem (loro), saron (loro), peking (loro), kethuk (loro), lan gong (loro).

Cathetan suku 

Banyuwangi
Jawa Wétan
Dr. Soemarno Sosroatmodjo (), dhèwèké tau mengku kalungguhan minangka Gubernur DKI Jakarta suwéné rong périodhe, ya iku périodhe taun 1960 - 1964 lan périodhe taun 1965 - 1966. Saliyané iku, dhèwèké uga dadi dhokter. Ana ing mangsa pimpinané wektu iku akèh masalah, ya iku sing ana gegayutané karo pambébasan Irian Jaya lan dhémonstrasi Ganyang Malaysia.

Ing mangsa pimpinané, uga dibangun Monumèn Nasional utawa Monas, Patung Selamat Datang, lan Patung Pahlawan ing Menteng, uga dibangun rumah minimum. Sawisé entèk mangsa jabtané, Soemarno dadi Mantri Dalam Negri lan kalungguhan Gubernur Jakarta diterusaké déning Henk Ngantung. Soemarno jabatané rangkep dadi Mantri Dalam Negri lan Gubernur Jakarta saka préntahé Présidhèn Soekarno, amarga keséhatané Henk Ngantung kang wis ora bisa manèh nerusaké jejibahané.

Sadurungé jaman kamardikan, dhèwèké tau dadi dhirèktur Rumah Sakit Hanggulan Sinta kang panggoné ana ing kampung Barimba, kacamatan Kapuas Hilir, Kabupatèn Kapuas, Kalimantan Tengah ing taun 1939. Rumah Sakit iku tau pindhah ing Jl. Kapten Pierre Tendean, sadurungé pindhah ing Jl. Tambun Bungai No. 16 kanthi jeneng RSUD dr. H. Soemarno Sosroatmodjo.

Cathetan sikil 

Gubernur Jakarta
Mantri Dalam Negri Indonésia
Mantri Ardana Indonésia
Agnes Monica Muljoto () ya iku salah sawijining penyanyi lan artis wadon ing Indonésia.

Dhèwèké anak ragil saka pasangan Jenny Siswono lan Ricky Suprapto. Dhèwèké duwé mas siji, jenengé Steve Muljoto kang saiki dadi manajeré. Agnes Monica lulusan SD Tarakanita Jakarta, banjur nerusaké sekolah ing SLTP Pelita Harapan. Agnes Monica banjur nerusaké sekolah wonten SLTA Pelita Harapan bar kui terus nerusaké kuliah wonten UPH, nanging kuliahe lagi lumaku rong taun, Agnes Monica wis di D.O amargi kerep dolanan bekel lan boten niyat kuliah.

Agnes Monica miwiti dadi artis nalika umur 6 taun. Dhèwèké dadi penyanyi cilik. Agnes Monica salah sawijing penyanyi cilik populèr taun 1990-an. Nalika dadi penyayi cilik, dhèwèké duwé telung album, ya iku Si Meong, Yess!, lan Bala-Bala. Sak liyané iku, dhèwèké uga dadi pambiwara ning acara tivi kanggo bocah-bocah. Agnes Monica uga njajal dadi ing seni peran. Sinetroné kang kapisan irah-irahané Pernikahan Dini (2001) kang ndadèkaké dhèwèké aktris paramuda paling larang nalika semana.

Taun 2003, Agnes Monica ngetokaké albumé kang kapisan, irah-irahané And the Story Goes, kang ndadèkaké dhèwèké artis populèr kaya nalika dhèwèké isih cilik. Banjur, albumé kang kapindho metu taun 2005, irah-irahané Whaddup A'...?!, dhèwèké ngajak Keith Martin, penyanyi asal Amérikah Sarékat kanggo nyanyi bareng. Agnes Monica uga dadi juru main ing drama Asia, The Hospital lan Romance in the White House ing Taiwan.

Cathetan sikil 

Lair 1986
Aktris Indonésia
Penyanyi Indonésia
Tionghoa-Indonésia
Wong Jakarta
Musisi Indonésia
Stonehenge inggih punika monumen prasajarah ingkang dumunung ing laladan Wiltshire Inggris, watawis 3,2 kilomèter (2,0 mil) kilenipun lan 13 kilomèter saking Amesbury (8,1 mil) leripun Salisbury. Stonhenge punika dados salah satunggalipun situs paling misuwur ing donya. Stonhenge kapérang saking Earthworks watu gedhé bundheran ingkang ngadeg gagah. Para arkeolog precaya manawi monumen watu ikonik dipundamel watawis 2500 SM. Wonten téyori ingkang njlentrehaken manawi watu ingkang wiwitan dipundamel 2400-2200 SM, wonten ugi ingkang matur manawi watu punika sampun wonten ing taun 3000 SM. Situs punika dipundhaftaraken dhateng UNESCO dados warisan donya ing taun 1986. Monumen donya punika dipungadhahi déning Crown lan dipunrumati déning Inggris Heritage, lan siti ingkang wonten ing mrika gadhahipun National Trust.
Boten wonten cathetan ingkang nyebataken alesanipun Stonhenge dipunyasa. Sampun kathah téyori ingkang dipunbabaraken, nanging boten wonten konfirmasinipun. Téyori kasebat kados stonhenge gadhah fungsi minangka panggènan kanggé penyembuhan, panggènan sekarat, lan wonten ugi ingkang gadhah spekulasi bab astronomi.
Mike Parker Pearson, ingkang mandhegani Proyek Stonehenge Riverside, nyatet manawi Stonehenge wonten gegayutanipun kaliyan pemakaman wonten ing peiode awal wiwit wontenipun Stonhenge.

Cathetan suku

Pranala njawi 

 Panduan warisan Inggris Stonehenge
 Mengenai Stonehenge
 Proyek Stonehenge
 Batu Inggris
 Organisasi Stonehenge
 Artikel dan gambar Stonehenge ing halaman Modern Antiquarian
 Jajaran astronomi ing monumen
 Pandangan Sekilas Laser Stonehenge
 Witcombe.sbc.edu's Earth Mysteries
 Peta 

Artikel mawa basa krama
Wangunan lan struktur ing Inggris
Situs arkéologi ing Inggris
Situs Warisan Donya ing Britania Raya
Pacul kalebu salah sijiné piranti tradhisional kang digunakaké ing tetanèn. Pacul minangka ngedhuk lemah, kanggo ngresiki lemah saka suket utawa kanggo ngratakaké lemah. Pacul isih digunakaké nganti jaman saiki, nanging kanggo ngolah lemah kang luwih amba lumrahé nggunakaké brujul utawa traktor.
Pacul lumrahé digawé saka kayu lan wesi. Kayu kanggo garan pacul utawa doran lan ing bonggol kayu ana wesi kang pancen digawé tipis lan landhep supaya kena kanggo macul.
Pacul kuwi ora mung digunakaké ing babagan tetanèn. Pacul uga minangka ngaduk bahan yasan. Kanthi migunakaké pacul, para tukang yasan bisa nyampur kanthi rata bahan yasan wujud wedhi, semèn, lan gamping.

Sajarah 
Kawruh ngenani pertanian kuna wis dingerteni bangsa Mesir pirang-pirang taun kapungkur. Kabudayan Mesir jaya kang uga duwé prabawa tumrap kabudayan-kabudayan Barat jaman saiki ya iku makmur lan akèhé asil pertanian. Wong Mesir dadi wong kang ahli kanggo ngembangaké teknik drainase lan irigasi. Drainase ya iku mbuwang banyu kang wis luwih-luwih.

Teknologi kanggo ngolah lemah bisa dimangertèni saka pacul. Pacul asalé saka garan kang cacahé siji lan dhapuré lincip kang digunakaké kanthi obahan kaya wong ngethok. Pacul kang sepisanan uga diarani bajak kuna, wujud pacul kang mung diobahké manungsa utawa kéwan kanggo ngeruk lan malik lemah. Sawisé iku pacul banjur diowahi kanthi némpélaké wesi ing panggonan kang dadi tapel wates karo lemah. Kanthi cara iki pacul duwé konstruksi kang luwih kuwat lan luwih gampang dienggo. Saliyané iku, wujud iki uga nggampangaké lemah kang diwalik supaya saya akèh lemah kang diolah. Pacul digunakaké wong Mesir dadi piranti kanggo panén lan kanggo njupuk tuwuhan sak lemah.
Pacul duwé warna-warna wujud lan ukuran. Gedhé ciliké ukuran pacul dijumbuhaké miturut kagunan pacul.

Cathetan suku 

Piranti kanggo tetanen
Dhelé kalebu salah sijiné tetuwuhan polong-polongan. Akèh masakan kang nggunakaké bahan dhasar saka dhelé. Umpamané ing Asia Wétan kaya ta kécap, tahu, lan témpé.

Miturut  paninggalan arkéologi, tuwuhan iki wis dibudidayakaké wiwit 3500 taun kapungkur ing Asia Wétan. Dhelé putih ditepungaké ing Nusantara utawa Indonésia déning paneka saka Cina.Dhelé digawa ing Nusantara nalika usumé  perdagangan karo Tiongkok, nanging dhelé ireng wis suwé ditepungi para pandhudhuk ing Indonésia.

Dhelé kalebu tuwuhan kang dadi sumber mligi protéin nabati lan lenga nabati ing donya. Kang ngasilaké dhelé ing donya mligi ya iku Amérika Sarékat sanajan dhelé praktis dibudidayakaké para pandhudhuk ing sanjabané Asia sawisé taun 1910.

Chatetan sikil

Pranala njaba 

Palawija
Fabaceae
Semèn ya iku zat kang kanggo ngraketaké watu, bata, batako, utawa bahan yasan liyané.
Tembung semèn asalé saka tembung caementum (basa Latin),kang tegesé ngethok-ngethok dadi luwih cilik lan ora aturan dhapuré.
Sanajan tau misuwur ing jamané, semèn made in Napoli iki wis ora diprodhuksi manèh. Semèn iki ora diprodhuksi sawisé ambruké karajan Romawi, kurang luwih abad pertengahan nalika taun 1100-1500 M. Semèn resèp ramuan pozzuolana iki wis ora diprodhuksi manèh.

Sajarah 
Sajeroning owah gingsiring pradhaban manungsa ing babagan wewangunan, kerep ana carita yèn para leluhur ing jaman biyèn bisa ngraketakè watu-watu kang gedhé mung nganggo putih endhog, ketan lan liya-liyané. Nanging uga bisa yasa wewangunan kaya ta yasan-yasan kang fénomènal. Contoné Candhi Barabudhur utawa Candhi Prambanan ing Indonésia, kreteg ing Cina kang miturut legendha mung nggunakaké ketan kanggo ngraketaké. Saliyané iku ana uga kang nggunakaké aspal alam kaya ta ing pradhaban ing Mahenjo Daro lan Harappa ing India utawa wewangunan kuna kang tinemu ing Pulo Buton
Bener lan orané, carita, legendha iku nuduhaké yèn semèn wis dikenal wiwit jaman biyèn. Sadurungé nganti dadi wujud kang kaya saiki, kanggo nèmpèlaké lan ngraketaké wewangunan mung nggunakaké campuran watu kapur lan awu vulkanis. Kang sepisanan tinemu ing jaman Karajan Romawi, panceré ing Pozzuoli, cerak teluk Napoli, Italia. Bubuk iku banjur dijenengi pozzuolana.
Ing abad kang kaping 18 (ana uga sumber kang nyebutaké kurang luwih taun 1700-an M), John Smeaton ya iku insinyur kang asalé saka Inggris nemu ramuan kuna kanggo ngraketaké material yasan iki. Dhèwèké nggawé adhonan saka campuran watu kapur lan lemah lempung nalika nggawé lan yasa menara suar Eddystone ing pinggir pasisir Cornwall, Inggris.

Kandhutan dat kimia 
 Trikalsium silikat
 Dikalsium silikat
 Trikalsium aluminat
 Tetrakalsium aluminofe
 Gipsum

Jinis semèn

Konsumsi lan Ekspor Semèn Indonésia 

 Sumber: Kanggo taun 1991 nganti 2005 saka Departemen Perindustrian, Direkterat Agro dan Kimia taun 2006
 Katrangan = (*): Predhiksi

Pabrik Semèn ing Indonésia 
 Holcim Indonésia
 PT Indocement Tunggal Prakarsa (Semèn Tigaroda)
 PT Semèn Baturaja (Semèn Baturaja)
 PT Semèn Padang (Semèn Padang)
 PT Semèn Gresik (Semèn Gresik)
 PT Semèn Bosowa (Semèn Bosowa)
 PT Semèn Andalas (Semèn Andalas)
 PT Semèn Tonasa (Semèn Tonasa)
 PT Semèn Kupang (Semèn Kupang)

Cathetan suku 

Bahan yasan
Kaos oblong uga diarani T-shirt ya iku jinis sandhangan kang nutupi lengen, dhadha, bahu, lan weteng. Kaos oblong ora duwé kancing, krah, utawa sak. Lumrahé kaos oblong duwé lengen cekak. Lengene ngliwati bahu nganti tekan sikut. Kaos oblong ing pérangan guluné duwé wujud bunder. Bahan kang umum kanggo nggawé kaos oblong ya iku katun utawa poliéster. Saliyané iku kena uga nggunakaké bahan loro-loroné, kanthi nggabungaké bahan-bahan mau. Mode kaos oblong kaya ta mode kanggo wong wadon lan mode kanggo wong lanang. Kaos oblong uga kena dianggo kabéh umur wiwit bayi, remaja, nganti tekan wong diwasa.

Asal muasal jeneng inggrisé ya iku T-shirt, ora ana sing mangerténi kanthi trawaca. Téyori kang paling umum ya iku jeneng T-shirt asalé saka wujud kang mirib karo huruf "T", utawa amarga wadyabala militér kerep nganggo pakéyan jinis iki dadi pakéyan training utawa training shirt. Kaos oblong biyèn mung dianggo dadi pakeyan dalam. Nanging saiki kaos oblong ora mung digunakaké dadi pakeyan dalam nanging uga kena dadi pakéyan sadina-dinané. Kaos oblong jaman saiki duwé akèh variasi lan wernané. Ing wektu iki, akeh kaos sing wis dimodifikasi kanthi nggunakake sablon kaos kanggo nambah estetika kaos kasebut.Umpamané kaos oblong kang diwénéhi gambar lan tulisan kang warna-warna. Kaya ta filem, jeneng lan gambar tokoh kang misuwur. Saliyané iku kaos oblong uga kena dadi ciri organisasi lan kanggo kampanyé kanthi nyithak tulisan lan gambar manut karep lan ancasé. Wiwitane, kaos mung digunakake minangka identitas dhiri, mula pungkasane dadi populer banget lan Hanes ngedegake pabrik kaos pertama ing donya.
Sandhangan
Haharu iku kecamatan ing Kabupatèn Sumba Wétan Propinsi Nusa Tenggara Wétan, Indonésia.

Kabupatèn Sumba Wétan
Kahaungu Eti iku kecamatan ing Kabupatèn Sumba Wétan Propinsi Nusa Tenggara Wétan, Indonésia.

Kabupatèn Sumba Wétan
Kambata Mapambuhang iku kacamatan ing Kabupatèn Sumba Wétan Propinsi Nusa Tenggara Wétan, Indonésia.

Kabupatèn Sumba Wétan
Kambera iku kecamatan ing Kabupatèn Sumba Wétan Propinsi Nusa Tenggara Wétan, Indonésia.

Kabupatèn Sumba Wétan
Kanatang iku kecamatan ing Kabupatèn Sumba Wétan Propinsi Nusa Tenggara Wétan, Indonésia.

Kabupatèn Sumba Wétan
Karera iku kecamatan ing Kabupatèn Sumba Wétan Propinsi Nusa Tenggara Wétan, Indonésia.

Kabupatèn Sumba Wétan
Katala Hamu iku kecamatan ing Kabupatèn Sumba Wétan Propinsi Nusa Tenggara Wétan, Indonésia.

Kabupatèn Sumba Wétan